
Συμπλήρωση διατάξεωντου ΠΔ 99/2001 «Ατομικά έγγρα¬ 
φα των μονίμων αξιωματικών των Ενόπλων Δυνάμεων 
και καθορισμός κάθε άλλης αναγκαίας λεπτομέρειας 
σχετικής μετά θέματα αυτά, (ΦΕΚΑ’ 95). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τα άρθρα 8,9 και 10 του Ν. 2439/96 «Ιεραρχία και εξέ¬ 
λιξη των μόνιμων αξιωματικών των Ενόπλων Δυνάμεων 
και άλλες διατάξεις».(ΦΕΚΑ’ 219) 
β. Το άρθρο 29Ατου Ν. 1558/85 (ΦΕΚ Α' 137). το οποίο 
προστέθηκε με το άρθρο 27 του Ν. 2081/92 (ΦΕΚΑ' 154) 
και τροποποιήθηκε με το άρθρο 1 του Ν. 2469/97 (ΦΕΚΑ’ 
38) και το γεγονός ότι από τις διατάξεις του παρόντος δεν 
προκαλείται επιβάρυνση εις βάρος του Κρατικού Προϋ¬ 
πολογισμού. 

γ. Τη υπ’ αριθμ. 42 Γνωμάτευση της 19ης/2001 Συνε¬ 
δρίασης του Συμβουλίου Αρχηγών Γ ενικών Επιτελείων. 

δ. Την υπ’ αριθμ. 139/2002 γνωμοδότηση του Ε’ Τμήμα- 
τοςτου Συμβουλίου της Επικράτειας, μετά από πρόταση 
του Υπουργού Εθνικής Άμυνας, αποφασίζουμε: 

Άρθρο 1 

Στο άρθρο 16του ΠΔ 99/2001 (ΦΕΚΑ’ 95) προστίθεται 
παράγραφος 6, η οποία έχει ως εξής: 


«6. Οι διατάξεις της παραγράφου 3, περ β’, 4 και 5 του 
άρθρου 6 του ΒΔ 19/70, όπως αυτό ίσχυε μέχρι την κα¬ 
τάργησή του, εξακολουθούν να εφαρμόζονται και για 
όσους αξιωματικούς κρίνονται δυσμενώς και στο αιτιολο- 
γικό της δυσμενούς κρίσεώς τους περιλαμβάνονται στοι¬ 
χεία από Εκθέσεις Ικανότητος και Σημειώματα Αποδόσε- 
ως που συνετάγησαν με βάση τις διατάξεις του Β.Δ. 
19/1970 (ΦΕΚΑ’ 6)». 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του διατάγματος αυτού. 

Αθήνα, 13 Ιουνίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 167 

Οργανισμός Ινστιτούτου Αιγαίου του Δικαίου της 
θάλασσας και του Ναυτικού Δικαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 8 και 9 του Ν. 1999/1991 
(ΦΕΚ 206/24.12.1991 τ.Α'), β) της παρ. 8 του άρθρου 10 
του Ν. 2331/95 (ΦΕΚ 173/24.8.95 τ.Α'), γ) της παρ. 2, περ. 
δ'του άρθρου 14 του Ν. 2190/94 (ΦΕΚ 28/3.3.94 τ.Α') δ) 
του άρθρου 20 του Ν. 2503/97 (ΦΕΚ 107/30.5.97 τ.Α'), ε) 
του άρθρου 29Α του Ν. 1558/85 «Κυβέρνηση και Κυ¬ 
βερνητικά όργανα» (ΦΕΚ 137/26.7.85 τ.Α') όπως αυτό 
προστέθηκε με το άρθρο 27 του Ν. 2081/92 (ΦΕΚ 
154/10.9.92 τ.Α') και αντικαταστάθηκε με την παρ. 2α του 
άρθρου 1 του Ν. 2469/97 (ΦΕΚ 38/14.3.97 τ.Α'), στ) του 
Π.Δ/τος 373/1995 (ΦΕΚ 201/14.9.95 τ.Α') «Συγχώνευση 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός αρμοδιοτήτων του». 

2. Την αριθ. ΔΙΔΚ/Φ. 1/2/22875.31.10.2001 (ΦΕΚ 1480/ 
31.10.2001 τ.Β') απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Απο¬ 
κέντρωσης «Ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης». 

3. Την αριθ. 1100383/1330/Α0006/31.10.2001 (ΦΕΚ 
1485/31.10.2001 τ.Β') απόφαση του Πρωθυπουργού και 
του Υπουργού Οικονομικών «Καθορισμός αρμοδιοτήτων 
των Υφυπουργών Οικονομικών». 

4. Το αριθ. 20/18.7.99 πρακτικό του Διοικητικού Συμ¬ 
βουλίου του Ινστιτούτου Αιγαίου του Δικαίου της Θάλασ¬ 
σας και του Ναυτικού Δικαίου. 

5. Το γεγονός ότι από τις διατάξεις του παρόντος Π. 
Δ/τος δεν προκαλείται δαπάνη σε βάρος του προϋπολο¬ 
γισμού του Ινστιτούτου, δεδομένου ότι οι θέσεις προσω¬ 
πικού αυτού έχουν συσταθεί με την παρ. 5 του άρθρου 9 
του Ν. 1999/91, όπως αυτή αντικαταστάθηκε με την παρ. 
8του άρθρου ΙΟτου Ν. 2331/95. 

6. Τις αριθ. 610/2001 και 267/2002 γνωμοδοτήσεις του 
Συμβουλίου της Επικράτειας, μετά από πρόταση του 
Υπουργού Δικαιοσύνης και των Υφυπουργών Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μίας και Οικονομικών, αποφασίζουμε: 

ΜΕΡΟΣ ΠΡΩΤΟ 

ΑΠΟΣΤΟΛΗ-ΔΙΑΡΘΡΩΣΗ-ΑΡΜΟΔΙΟΤΗΤΕΣ 

Άρθρο 1 

Αποστολή του Ινστιτούτου 

Αποστολή του Ινστιτούτου Αιγαίου του Δικαίου της θά¬ 
λασσας και του Ναυτικού Δικαίου είναι η έρευνα και μελέ¬ 
τη του Δικαίου της Θάλασσας και του Ναυτικού Δικαίου. 

Άρθρο 2 

Διάρθρωση Υπηρεσίας 

Οι υπηρεσίες του Ινστιτούτου Αιγαίου του Δικαίου της 
Θάλασσας και του Ναυτικού Δικαίου διαρθρώνονται σε 
μία Διεύθυνση που αποτελεί ενιαία οργανική μονάδα και 
περιλαμβάνει επιστημονική και διοικητική υπηρεσία. 

Άρθρο 3 
Αρμοδιότητες 

Α.Η επιστημονική υπηρεσία έχει τις ακόλουθες αρμο¬ 
διότητες: 

α) Στο γνωστικό αντικείμενο του Δικαίου της Θάλασ¬ 
σας: Την ανάπτυξη της θεωρητικής και εφαρμοσμένης 
έρευνας και τη διάδοση της γνώσης του Δικαίου της Θά¬ 
λασσας (της χωρικής θάλασσας και της παρακείμενης 
ζώνης, των στενών που εξυπηρετούν τη διεθνή ναυσι¬ 
πλοΐα, των αρχιπελαγικών κρατών, της αποκλειστικής οι¬ 
κονομικής ζώνης, της υφαλοκρηπίδας, της ανοιχτής θά¬ 
λασσας, του βυθού και του υπεδάφους της, των νησιών 
και των κλειστών ή ημίκλειστων θαλασσών, του δικαιώμα¬ 
τος εξόδου στη θάλασσα, των μη παράλιων κρατών, της 
προστασίας του θαλάσσιου περιβάλλοντος, των θαλασ¬ 
σίων επιστημονικών ερευνών και λοιπών συναφών θεμά¬ 
των). Τη συμβολή στη διεθνή αποδοχή του Δικαίου της 
Θάλασσας, ιδίως με την προαγωγή της έρευνας, την εκ¬ 
πόνηση σχεδίων διεθνών συμβάσεων (πολυμερών και δι¬ 
μερών) και την εκπροσώπησή του σε διεθνείς διασκέψεις 


και συνέδρια του ιδίου ή συγγενικού γνωστικού αντικει¬ 
μένου. Την παροχή νομικών πληροφοριών και συμβου¬ 
λών, σε θέματα του ερευνητικού αντικειμένου του, προς 
το Κράτος, νομικά πρόσωπα δημοσίου και ιδιωτικού δι¬ 
καίου (ημεδαπά και αλλοδαπά) και άλλους ενδιαφερομέ¬ 
νους. Την κατάρτιση και εκτέλεση ερευνητικών προγραμ¬ 
μάτων στα οποία κατόπιν αποφάσεως του Δ.Σ. μπορούν 
να συμμετέχουν και επιστήμονες ανάλογης ειδικότητας 
και πέραν του ειδικού επιστημονικού προσωπικού του Ιν¬ 
στιτούτου, την οργάνωση διαλέξεων, συνεδρίων και σεμι¬ 
ναρίων και τη χορήγηση, με απόφαση του Δ.Σ., υποτρο¬ 
φιών για την παρακολούθησή τους. 

Την έκδοση μελετών, ερευνητικών εργασιών και διδα¬ 
κτορικών διατριβών σχετικών με το Δίκαιο της Θάλασσας, 
την έκδοση επιστημονικού δελτίου, τη συνεργασία με 
ημεδαπά ή αλλοδαπά ανώτατα εκπαιδευτικά ιδρύματα, 
ερευνητικά κέντρα, ινστιτούτα και οργανισμούς του ίδιου 
ή συγγενικού γνωστικού αντικειμένου και την ανάπτυξη 
κάθε άλλης νόμιμης δραστηριότητας που συμβάλλει 
στην προώθηση των σκοπώντου Ινστιτούτου. 

β) Στο γνωστικό αντικείμενο του Ναυτικού Δικαίου: Την 
ανάπτυξη της θεωρητικής και εφαρμοσμένης έρευνας 
και τη διάδοση της γνώσης του ναυτικού δικαίου (ιδιωτι¬ 
κού ναυτικού δικαίου, ναυτεργατικού δικαίου, διοικητικού 
ναυτικού δικαίου, του δικαίου της κοινωνικής ασφάλισης 
των ναυτικών, ποινικού ναυτικού δικαίου, δημοσίου και 
ιδιωτικού διεθνούς ναυτικού δικαίου, της ιστορικής εξέλι¬ 
ξης και των πηγώντου καθώς καιτου ναυτικού δικαίου της 
Ευρωπαϊκής Ένωσης). Τη συμβολή στη διεθνή ενοποίηση 
του ναυτικού δικαίου ιδίως με την προαγωγή της έρευνας 
του συγκριτικού ναυτικού δικαίου καιτου διεθνώς ομοιό¬ 
μορφου ναυτικού δικαίου, την εκπόνηση σχεδίων διεθνών 
συμβάσεων (πολυμερών και διμερών) και την εκπροσώ¬ 
πηση του Ινστιτούτου σε διεθνείς διασκέψεις και συνέ¬ 
δρια του ιδίου ή συγγενικού γνωστικού αντικειμένου. Την 
παροχή νομικών πληροφοριών και συμβουλών σε θέματα 
του ερευνητικού αντικειμένου του προς το Κράτος, νομι¬ 
κά πρόσωπα δημοσίου και ιδιωτικού δικαίου (ημεδαπά και 
αλλοδαπά), επαγγελματικές οργανώσεις της ναυτιλίας, 
δικηγόρους και άλλους ενδιαφερομένους. Την κατάρτιση 
και εκτέλεση ερευνητικών προγραμμάτων στα οποία κα¬ 
τόπιν αποφάσεως του Δ.Σ. μπορούν να συμμετέχουν και 
επιστήμονες ανάλογης ειδικότητας και πέραν του ειδικού 
επιστημονικού προσωπικού του Ινστιτούτου, την οργάνω¬ 
ση διαλέξεων, συνεδρίων και σεμιναρίων και τη χορήγη¬ 
ση, με απόφαση του Δ.Σ., υποτροφιών για την παρακο¬ 
λούθηση τους. Την έκδοση μελετών, ερευνητικών εργα¬ 
σιών και διδακτορικών διατριβών σχετικών με το ναυτικό 
δίκαιο, την έκδοση επιστημονικού δελτίου, τη συνεργασία 
με ημεδαπά ή αλλοδαπά ανώτατα εκπαιδευτικά ιδρύμα¬ 
τα, ερευνητικά κέντρα, ινστιτούτα και οργανισμούς του 
ίδιου ή συγγενικού γνωστικού αντικειμένου και την ανά¬ 
πτυξη κάθε άλλης νόμιμης δραστηριότητας που συμβάλ¬ 
λει στην προώθηση των σκοπώντου Ινστιτούτου. 

Β. Η διοικητική υπηρεσία έχει τις ακόλουθες αρμοδιότη¬ 
τες: 

α) Το χειρισμό όλων των θεμάτων υπηρεσιακής κατά¬ 
στασης του πάσης φύσεως προσωπικού του Ινστιτούτου, 
την τήρηση του προσωπικού μητρώου των ανωτέρω 
υπαλλήλων. Τη μέριμνα για την εφαρμογή των διατάξεων 
του πειθαρχικού δικαίου στο προσωπικό του Ινστιτούτου. 
Τη μέριμνα για τη λειτουργία του Διοικητικού Συμβουλί¬ 
ου, τηντήρηση τωνπρακτικών αυτού καιτην κοινοποίηση 

των αποφάσεων του Συμβουλίου στους αρμόδιους φο¬ 
ρείς. Την τήρηση πρωτοκόλλου, τη διακίνηση της αλλη¬ 
λογραφίας, τη δακτυλογράφηση και την αναπαραγωγή 
εγγράφων και εντύπων, και την τήρηση του αρχείου εγ¬ 
γράφων, τη μέριμνα για τη βεβαίωση του γνήσιου της 
υπογραφής του προσωπικού και των πολιτών, τη βεβαίω¬ 
ση της ακρίβειας των αντιγράφων, φωτοτυπιών ή φωτο¬ 
γραφιών οποιωνδήποτε εγγράφων και δικαιολογητικών. 

β) Τη σύνταξη και τροποποίηση του ετήσιου προϋπολο¬ 
γισμού και απολογισμού και την υποβολή αυτών για 
έγκριση στο Υπουργείο Δικαιοσύνης. Τη διαχείριση κάθε 
δαπάνης, την εκκαθάριση των αποδοχών και αποζημιώ¬ 
σεων του πάσης φύσεως προσωπικού, την είσπραξη και 
κατάθεση κάθε εσόδου καιτηντήρηση των λογιστικών βι¬ 
βλίων. Την εισήγησή στο Δ.Σ. για την κατάρτιση της ετή¬ 
σιας έκθεσης πεπραγμένων του προηγούμενου έτους και 
την υποβολή της στο Υπουργείο Δικαιοσύνης καθώς και 
την κατάρτιση και υποβολή προ πάσης εκτελέσεως στο 
Υπουργείο Δικαιοσύνης του ετήσιου προγράμματος δρα¬ 
στηριοτήτων του Ινστιτούτου. 

γ) Τη μέριμνα για τη φύλαξη και τον καθαρισμό των χώ¬ 
ρων του Ινστιτούτου, τη λειτουργία των τηλεφωνικών, 
ηλεκτρολογικών και λοιπών εγκαταστάσεών του, των συ¬ 
σκευών, μηχανημάτων και λοιπών οργάνων του Ινστιτού¬ 
του. Τη συντήρηση και επισκευή ζημιών του κτιρίου των 
εγκαταστάσεων και των συσκευών, μηχανημάτων και επί¬ 
πλων. Τη μέριμνα για την προμήθεια γραφικής ύλης, μη¬ 
χανημάτων, υλικών εφοδίων ή άλλων περιουσιακών στοι¬ 
χείων, τη διαχείριση του πάσης φύσεως υλικού (μόνιμου 
και αναλώσιμου) και την εκτέλεση εργασιών και έργων. 

δ) Τη λειτουργία και εμπλουτισμό της βιβλιοθήκης και 
αρχείου υλικού (βιβλιογραφικού, νομολογιακού, διεθνών 
συμβάσεων, ναυτικών ατυχημάτων και στατιστικών δεδο¬ 
μένων, ιδιαίτερα αναφορικά με τη διαχείριση του θαλάσ¬ 
σιου περιβάλλοντος, καθώς επίσης και αναφορικά με τα 
ναυτικά ατυχήματα και τα πλοία ελληνικής και ξένων ση¬ 
μαιών, κατά κατηγορίες). Τη μέριμνα για τη σύνδεση με 
ηλεκτρονικές Τράπεζες παροχής νομικών υπηρεσιών, τη 
διαχείριση των εκδόσεων (διανομή, πώληση, ανταλλα¬ 
γές), την έκδοση δημοσιευμάτων, δελτίων, διατριβών, βι¬ 
βλίων και άλλων κειμένων σχετικών προς τους σκοπούς 
του Ινστιτούτου, τη μέριμνα για την προμήθεια από το 
Εθνικό Τυπογραφείο των ΦΕΚ ή άλλων αντιτύπων και την 
τακτοποίησή τους. 

ΜΕΡΟΣ ΔΕΥΤΕΡΟ 

ΘΕΣΕΙΣ ΚΑΙ ΠΡΟΣΟΝΤΑ ΠΡΟΣΩΠΙΚΟΥ 
Άρθρο 4 

Το προσωπικό του Ινστιτούτου αποτελείται: 

1. Από τον Διευθυντή 

2. Από το ειδικό επιστημονικό προσωπικό 

3. Από το διοικητικό προσωπικό. 

Άρθρο 5 

Διευθυντής Ινστιτούτου 

Διευθυντής του Ινστιτούτου διορίζεται με απόφαση του 
Υπουργού Δικαιοσύνης για τριετή θητεία, που μπορεί να 
ανανεώνεται νομικός με πείρα και γνώσεις στην άσκηση 
της διοίκησης και κατά προτίμηση με διδακτορικό δίπλω¬ 
μα, ελληνικού Α.Ε.Ι. ή αναγνωρισμένου ισότιμου της αλλο¬ 
δαπής στο γνωστικό αντικείμενο του Δικαίου της Θάλασ- 
σαςήτου Ναυτικού Δικαίου. Ο Διευθυντής προΐσταταιτων 


υπηρεσιών του Ινστιτούτου, εκτελεί τις αποφάσεις του 
Δ.Σ., επεξεργάζεται το πρόγραμμα δραστηριοτήτων, τον 
προϋπολογισμό και απολογισμό καθώς και την έκθεση πε¬ 
πραγμένων και εισηγείται σχετικώς στο Δ.Σ. 

Άρθρο 6 

Ειδικό Επιστημονικό Προσωπικό 

1. Το ειδικό επιστημονικό προσωπικό προσλαμβάνεται 
με τριετή θητεία που μπορεί να ανανεώνεται και περιλαμ¬ 
βάνει: 

α) Τρεις (3) θέσεις κύριων ερευνητών, που αφορούν 
δύο (2) θέσεις ερευνητών με εξειδίκευση στο Ναυτικό Δί¬ 
καιο και μιας (1) θέσης με εξειδίκευση στο Δίκαιο της Θά¬ 
λασσας. 

Προσόντα διορισμού στις ανωτέρω θέσεις ορίζονται: 
εξειδίκευση στο Δίκαιο της Θάλασσας ή το Ναυτικό Δί¬ 
καιο που αποδεικνύεται με αναγνωρισμένο διδακτορικό 
δίπλωμα στους κλάδους αυτούς και γλωσσομάθεια που 
προκύπτει από αναγνωρισμένα ξενόγλωσσα δημοσιεύ¬ 
ματα στο γνωστικό αντικείμενο του Ινστιτούτου. 

β) Μία (1) θέση συνεργάτη ερευνητή. 

Προσόντα διορισμού στην ανωτέρω θέση ορίζονται τα 
προβλεπόμενα από τις διατάξεις του άρθρου 2 του Π.Δ. 
50/2001 (ΦΕΚ 39/5.3.2001 τ.Α'). Είναι δυνατή η κάλυψή 
της και από ερευνητή μη νομικό κάτοχο πανεπιστημιακού 
πτυχίου της ημεδαπής ή αναγνωρισμένου αλλοδαπού πα¬ 
νεπιστημίου στον κλάδο των εφαρμοσμένων περιβαλλο- 
ντολογικών σπουδών. 

2. Για τη πρόσληψη σε θέσεις ειδικού επιστημονικού 
προσωπικού απαιτείται προηγούμενη σχετική πρόσκλη¬ 
ση του Ινστιτούτου, η οποία δημοσιεύεται σε μία πρωινή 
και σε μία απογευματινή εφημερίδα των Αθηνών, σε μία 
της Θεσσαλονίκης και σε μία της Ρόδου. Οι διοριστέοι επι¬ 
λέγονται από τριμελή επιτροπή που ορίζεται από το Διοι¬ 
κητικό Συμβούλιο του Ινστιτούτου. Η πρόσληψη των κρι- 
νομένων ως ικανών γίνεται κατόπιν αποφάσεως του Διοι¬ 
κητικού Συμβουλίου του Ινστιτούτου, εξουσιοδοτου- 
μένου του Διευθυντή για την υπογραφή της σχετικής σύμ¬ 
βασης. 

Άρθρο 7 

Διοικητικό Προσωπικό 

Το Διοικητικό Προσωπικό του Ινστιτούτου είναι μόνιμο 
και οι θέσεις του κατανέμονται σε κατηγορίες και κλά¬ 
δους ως εξής: 

α) Κλάδος ΠΕΔιοικητικού-Οικονομικού, θέση μία (1). 

Προσόντα διορισμού στον εισαγωγικό βαθμό του κλά¬ 
δου ορίζονται τα προβλεπόμενα από το άρθρο 4 του Π.Δ. 
50/2001 και επί πλέον άριστη γνώση της αγγλικής γλώσ¬ 
σας. 

β) Κλάδος ΤΕΔιοικητικού-Λογιστικού, θέση μία (1). 

Προσόντα διορισμού στον εισαγωγικό βαθμό του κλά¬ 
δου ορίζονται τα προβλεπόμενα από το άρθρο 13 του 
Π.Δ. 50/2001 και επί πλέον άριστη γνώση της αγγλικής 
γλώσσας. 

γ) Κλάδος ΤΕ Βιβλιοθηκονόμων, θέση μία (1). 

Προσόν διορισμού στον εισαγωγικό βαθμό του κλάδου 
ορίζεται το πτυχίο Τμήματος Βιβλιοθηκονομίας σύμφωνα 
μετά οριζόμενα στο άρθρο 12 του Π.Δ. 50/2001, και επί 
πλέον γνώση δύο έκτων κύριων Ευρωπαϊκών γλωσσών εκ 
των οποίων η μία η αγγλική, για την οποία απαιτείται άρι¬ 
στη γνώση. 

δ) Κλάδος ΔΕ Προσωπικού Η/Υ, ειδικότητας Χειριστών 
Η/Υ, θέση μία (1). 

Προσόντα διορισμού στον εισαγωγικό βαθμό του κλά¬ 
δου ορίζονται τα προβλεπόμενα από το άρθρο 19 του 
Π.Δ. 50/2001 και επί πλέον άριστη γνώση της αγγλικής 
γλώσσας. 

ε) Κλάδος ΥΕ Επιμελητών, θέση μία (1). 

Προσόντα διορισμού στον εισαγωγικό βαθμό του κλά¬ 
δου ορίζονται τα προβλεπόμενα από το άρθρο 25 του 
Π .Δ. 50/2001. 

Άρθρο 8 

Η ισχύς αυτού του διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 


Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 19 Ιουνίου 2002 

